2.

a 3. függelék helyébe a következő szöveg lép: „3. függelék SNOWTAM-Formanyomtatvány ÚTMUTATÓ A SNOWTAM-FORMANYOMTATVÁNY KITÖLTÉSÉHEZ 1. Általános előírások a) Ha a jelentés több futópályára vonatkozik, meg kell ismételni a B–P pontot (repülőgépteljesítmény-számítási szakasz). b) Az adatelemeket jelölő betűk csak hivatkozási célokat szolgálnak, azokat nem kell belevenni a közleményekbe. Az M (kötelező), C (feltételes) és O (opcionális) betűk a használatot jelölik, és az információkat az alábbiak szerint kell szerepeltetni. c) Metrikus mértékegységek használandók, és nem kell jelenteni a mértékegységeket. d) A SNOWTAM legfeljebb 8 órán át érvényes. Új SNOWTAM-ot kell kiadni minden esetben, amikor a futópálya állapotára vonatkozó új jelentés érkezik. e) A SNOWTAM törli a korábbi SNOWTAM-ot. f) »TTAAiiii CCCC MMYYGGgg (BBB)« rövidített fejrészt kell beilleszteni a SNOWTAM számítógépes adatbázisokban történő automatizált feldolgozásának elősegítése érdekében. Ezeknek a szimbólumoknak az értelmezése a következő: TT = a SNOWTAM adatok azonosítója = SW; AA = a tagállamokhoz rendelt földrajzi azonosító, pl. LF = FRANCIAORSZÁG; iiii = a SNOWTAM sorszáma négy számjeggyel; CCCC = a SNOWTAM által érintett repülőtér négybetűs helységazonosító kódja; MMYYGGgg = a megfigyelés/mérés dátuma/időpontja, ahol: MM = hónap, pl. január = 01, december = 12; YY = a hónap napja; GGgg = az időpont órában (GG) és percben (gg), UTC szerint; (BBB) = választható csoport, amely: egy korábban azonos sorozatszámmal kiadott SNOWTAM közlemény javítása esetén = COR. A (BBB) esetében használt zárójelek azt jelzik, hogy ez a csoport opcionális. Ha a jelentés több futópályára vonatkozik, és egyenként megjelölik a megfigyelési/mérési dátumokat/időpontokat a B adatelem megismétlésével, a legutóbbi megfigyelési/mérési dátumot/időpontot kell beilleszteni a rövidített fejrészbe (MMYYGGgg). g) A SNOWTAM-formanyomtatványban használt »SNOWTAM« kifejezést és a SNOWTAM négyjegyű sorozatszámát szóközzel kell elválasztani, pl. SNOWTAM 0124. h) A SNOWTAM közlemény olvashatósága érdekében soremelést kell alkalmazni a SNOWTAM sorozatszám után, az A adatelem után és a repülőgépteljesítmény-számítási szakasz után. i) Ha a jelentés több futópályára vonatkozik, meg kell ismételni az információkat a repülőgépteljesítmény-számítási szakaszban az egyes futópályákra vonatkozó mérések dátumától és időpontjától, a helyzetfelismerési szakaszban foglalt információk előtt. j) Kötelező információk: 1. A REPÜLŐTÉR HELYSÉGAZONOSÍTÓ KÓDJA; 2. A MÉRÉS DÁTUMA ÉS IDŐPONTJA; 3. A FUTÓPÁLYA KISEBB SZÁMÚ AZONOSÍTÓJA; 4. A FUTÓPÁLYA ÁLLAPOT KÓDJA A FUTÓPÁLYA MINDEN HARMADÁN; valamint 5. ÁLLAPOTLEÍRÁS A FUTÓPÁLYA MINDEN HARMADÁRA NÉZVE (amikor a bejelentett futópálya-állapot kód (RWYCC) 0–6). 2. Repülőgépteljesítmény-számítási szakasz A adatelem – Repülőtér helységazonosító kód (négy betűből álló helységazonosító kód). B adatelem – A mérés dátuma és időpontja (nyolc számjegyből álló dátum-időpont csoport, amely UTC szerinti hónap, nap, óra és perc formában adja meg a megfigyelés idejét). C adatelem – A futópálya kisebb számú azonosítója (nn[L] vagy nn[C] vagy nn[R]). Minden futópálya vonatkozásában csak egy futópálya kód illeszthető be, és mindig az alacsonyabb szám. D adatelem – A futópálya-állapot kódja a futópálya minden harmadára nézve. A futópálya minden harmada vonatkozásában csak egy számjegy (0, 1, 2, 3, 4, 5 vagy 6) illeszthető be, amelyeket ferde vonal választ el egymástól (n/n/n). E adatelem – A szennyezettség mértéke százalékban a futópálya minden harmadára nézve. Ennek megadása esetén 25, 50, 75 vagy 100 írandó be az egyes futópálya harmadok vonatkozásában, amelyeket ferde vonal választ el egymástól ([n]nn/[n]nn/[n]nn). Ezt az információt csak akkor kell megadni, ha minden egyes futópálya harmadra (G adatelem) a DRY-tól eltérő állapotjelentés vonatkozik. Ha az állapotok nem kerülnek jelentésre, ezt az »NR« beillesztésével kell jelölni a megfelelő futópálya harmad(ok) vonatkozásában. F adatelem – A laza szennyeződés mélysége a futópálya minden harmadán. Ezt milliméterben kell megadni az egyes futópálya harmadok vonatkozásában, ferde vonallal elválasztva (nn/nn/nn vagy nnn/nnn/nnn). Ezt az információt csak a következő szennyeződéstípusok esetében kell megadni: — víztócsa, a jelentendő érték 04, majd a mért érték. Jelentős változások: 3 mm; — latyak, a jelentendő érték 03, majd a mért érték. Jelentős változások: 3 mm; — nedves hó, a jelentendő érték 03, majd a mért érték. Jelentős változások: 5 mm; és — száraz hó, a jelentendő érték 03, majd a mért érték. Jelentős változások: 20 mm. Ha az állapotok nem kerülnek jelentésre, ezt az »NR« beillesztésével kell jelölni a megfelelő futópálya harmad(ok) vonatkozásában. G adatelem – Állapotleírás minden egyes futópálya harmad vonatkozásában. Be kell írni az alábbi állapotleírások valamelyikét az egyes futópálya harmadok vonatkozásában, ferde vonallal elválasztva. COMPACTED SNOW (ÖSSZENYOMOTT HÓ) DRY SNOW (SZÁRAZ HÓ) DRY SNOW ON TOP OF COMPACTED SNOW (SZÁRAZ HÓ ÖSSZENYOMOTT HAVON) DRY SNOW ON TOP OF ICE (SZÁRAZ HÓ JÉGEN) FROST (DÉR) ICE (JÉG) SLIPPERY WET (CSÚSZÓS, NEDVES) SLUSH (LATYAK) SPECIALLY PREPARED WINTER RUNWAY (SPECIÁLISAN ELŐKÉSZÍTETT TÉLI FUTÓPÁLYA) STANDING WATER (VÍZTÓCSA) WATER ON TOP OF COMPACTED SNOW (VÍZ ÖSSZENYOMOTT HAVON) WET (NEDVES) WET ICE (NEDVES JÉG) WET SNOW (NEDVES HÓ) WET SNOW ON TOP OF COMPACTED SNOW (NEDVES HÓ ÖSSZENYOMOTT HAVON) WET SNOW ON TOP OF ICE (NEDVES HÓ JÉGEN) DRY (SZÁRAZ) (csak akkor jelentendő, ha nincs szennyeződés) Ha az állapotok nem kerülnek jelentésre, ezt az »NR« beillesztésével kell jelölni a megfelelő futópálya harmad(ok) vonatkozásában. H adatelem – A futópálya szélessége, amelyre a futópálya-állapot kódok vonatkoznak. Be kell írni a szélességet méterben megadva, ha az kisebb, mint a közzétett futópálya-szélesség. 3. Helyzetfelismerési szakasz A helyzetfelismerési szakaszban megadott elemek után pont következik. Teljesen ki kell hagyni a helyzetfelismerési szakaszban azokat az elemeket, amelyekre vonatkozóan nincs információ, vagy ahol nem töltötték ki a közzétételre vonatkozó feltételes körülményeket. I adatelem – Csökkentett futópályahossz. Meg kell adni a vonatkozó futópálya kódot és a rendelkezésre álló hosszúságot méterben kifejezve (pl. RWY nn [L] vagy nn [C] vagy nn [R] REDUCED TO [n]nnn). Ez az információ feltételes, ha NOTAM kiadására került sor új meghatározott távolságok megadásával. J adatelem – Hófúvás a futópályán. Amennyiben erről érkezik jelentés, meg kell adni a futópálya kisebb számú azonosítóját, majd szóköz, majd »DRIFTING SNOW« (RWY nn vagy RWY nn[L] vagy nn[C] vagy nn[R] DRIFTING SNOW). K adatelem – Laza homok a futópályán. Amennyiben a futópályán laza homokról érkezik jelentés, meg kell adni a futópálya kisebb számú azonosítóját, majd szóköz, majd »LOOSE SAND« (RWY nn vagy RWY nn[L] vagy nn[C] vagy nn[R] LOOSE SAND). L adatelem – Vegyszeres kezelés a futópályán. Amennyiben vegyszeres kezelés alkalmazásáról érkezik jelentés, meg kell adni a futópálya kisebb számú azonosítóját, majd szóköz, majd »CHEMICALLY TREATED« (RWY nn vagy RWY nn[L] vagy nn[C] vagy nn[R] CHEMICALLY TREATED). M adatelem – Hópadok a futópályán. Amennyiben a futópályán lévő hópadokról érkezik jelentés, meg kell adni a futópálya kisebb számú azonosítóját, majd szóköz, majd »SNOWBANK«, majd szóköz, majd »L« (bal) vagy »R« (jobb) vagy »LR« (mindkét oldal), majd a középvonaltól mért távolság méterben megadva, szóközzel elválasztva, »FM CL« (RWY nn vagy RWY nn[L] vagy nn[C] vagy nn[R] SNOWBANK Lnn vagy Rnn vagy LRnn FM CL). N adatelem – Hópadok a gurulóúton. Ha hópadok vannak a gurulóúton (gurulóutakon), meg kell adni a gurulóút (gurulóutak) azonosítóját, majd szóköz, majd »SNOWBANKS« (TWY [nn]n vagy TWYS [nn]n/[nn]n/[nn]n… vagy ALL TWYS SNOWBANKS). O adatelem – Hópadok a futópálya mellett. Amennyiben olyan hópadokról érkezik jelentés, amelyek meghaladják a repülőtéri hóeltakarítási tervben meghatározott magasságprofilt, meg kell adni a futópálya kisebb számú azonosítóját, majd az »ADJ SNOWBANKS« szöveget (RWY nn vagy RWY nn[L] vagy nn[C] vagy nn[R] ADJ SNOWBANKS). P adatelem – A gurulóút állapota. Ha a gurulóút állapota a jelentés szerint csúszós vagy rossz, meg kell adni a gurulóút azonosítóját, majd szóköz, majd »POOR« (TWY [n vagy nn] POOR vagy TWYS [n vagy nn]/[n vagy nn]/[n vagy nn] POOR… vagy ALL TWYS POOR). R adatelem – A forgalmi előtér állapota. Ha a forgalmi előtér állapota a jelentés szerint csúszós vagy rossz, meg kell adni a forgalmi előtér azonosítóját, majd szóköz, majd »POOR« (APRON [nnnn] POOR vagy APRONS [nnnn]/[nnnn]/[nnnn] POOR vagy ALL APRONS POOR). S adatelem – Nem jelentett (NR). T adatelem – Kódolatlan megjegyzések.”.